Eero Somervuori

Eero Somervuori (s. 7. helmikuuta 1979 Järvenpää) on suomalainen entinen jääkiekkoilija. Hän on voittanut urallaan kaksi Suomenmestaruutta ja yhden Ruotsinmestaruuden. 

 Ura 
 Seuraura 

Somervuori debytoi Jokereiden SM-liigajoukkueessa vasta 16-vuotiaana kaudella 1995–1996, ja hänestä odotettiin jopa Teemu Selänteen manttelinperijää. Keväällä 1997 Somervuori voitti Jokereissa Suomen-mestaruuden. Tampa Bay Lightning varasi Somervuoden NHL:ään 1997. Jokereissa pelatessaan mies ei kuitenkaan saanut vakiinnutettua kovin suurta roolia, joten hän lähti kevään 2000 jälkeen hakemaan peliaikaa HPK:sta. Hämeenlinnassa hänen kaksi parasta kautta sujuivat samassa ketjussa Tommi Santalan ja Antti Miettisen kanssa. Kyseinen kolmikko nousi yhdessä pelatessaan SM-liigan huipulle.

Somervuori lähti kaudeksi 2003–2004 Tampa Bay Lightningin organisaatioon yhden vuoden sopimuksella. Kausi meni kuitenkin farmissa Hamilton Bulldogsin riveissä, eikä näyttöpaikkaa NHL:stä tullut. Pohjois-Amerikan visiitti jäi vuoden pituiseksi, ja Somervuori palasi SM-liigaan Kärppien riveihin. Kausi 2004–2005 päättyi Kärppien mestaruusjuhliin, ja Somervuori voitti toisen kerran SM-kultaa.

Kärpistä Somervuori siirtyi Sveitsin pääsarjaan HC Ambrì-Piottaan, jossa pelasi kaksi kautta. Sveitsistä Somervuori siirtyi jatkamaan uraansa Ruotsiin. Kaudet 2007–2009 hän pelasi Elitserien-seura Färjestadissa. Keväällä 2009 hän voitti joukkueessa Ruotsin-mestaruuden. Somervuori oli joukkueensa kolmanneksi paras pistemies, muttei ollut tyytyväinen saamaansa peliaikaan, joten hän jätti joukkueen kauden jälkeen. Färjestadista Somervuori siirtyi Brynäsiin. Vuonna 2011 Eero Somervuori palasi Suomeen Helsingin IFK:n riveihin kaksivuotisella sopimuksella. Pelattuaan HIFK:ssa lopulta kolme kautta hän siirtyi HPK:hon kaudeksi 2014–2015.http://www.hpk.fi/player/eero-somervuori/  Viitattu 27.12.2015.

Somervuori teki elokuun 2017 lopussa maajoukkuetaukoon asti kestävän pätkäsopimuksen loukkaantumisista kärsineen Rauman Lukon kanssa, mutta ei kuitenkaan kerennyt pelaamaan kuin muutaman ottelun, kun hän loukkaantui itsekin. Lukko ei näin ollen enää jatkanut Somervuoren sopimusta vaan päästi hänet vapaille markkinoille.

 Maajoukkueura 
Somervuori edusti Suomea useissa ikäkausimaajoukkueissa nuorten tasolla. Hän pelasi alle 18-vuotiaiden EM-kilpailuissa 1996 ja 1997. Suomi voitti kultaa vuonna 1997 ja hopeaa 1996. Nuorten MM-kilpailuissa Somervuori edusti Suomea 1997, 1998 ja 1999. Vuonna 1998 Suomi voitti MM-kultaa, ja Somervuori valittiin turnauksen tähdistökentälliseen.

Suomen aikuisten maajoukkueessa Somervuori ei ole pelannut yhtään arvoturnausta, mutta hän on edustanut Suomea kuitenkin monissa maaotteluissa ja Euro Hockey Tourin peleissä.

Tilastot
 1995–1996  KJT  I-divisioona  1  0  0  0  0  –  –  –  –  –   Jokerit  SM-liiga  6  1  2  3  0  –  –  –  –  – 1996–1997  Jokerit  SM-liiga  35  1  1  2  2  5  0  0  0  0        JMM  6  1  2  3  2 1997–1998  Jokerit  SM-liiga  42  3  7  10  12  8  2  1  3  6        JMM  7  3  6  9  2  1998–1999  Jokerit  SM-liiga  50  7  8  15  24  3  1  0  1  6        JMM  6  4  4  8  2  1999–2000  Jokerit  SM-liiga  54  6  6  12  10  11  1  0  1  0  2000–2001  HPK  SM-liiga  56  14  6  20  61  –  –  –  –  – 2001–2002  HPK  SM-liiga  56  25  23  48  34  8  2  2  4  6  2002–2003  HPK  SM-liiga  56  21  24  45  42  13  2  3  5  0 2003–2004  Hamilton Bulldogs  AHL  79  19  14  33  14  10  2  3  5  0 2004–2005  Kärpät  SM-liiga  56  16  26  42  14  12  2  1  3  4  2005–2006  HC Ambrì-Piotta  NLA  21  5  11  16  2  –  –  –  –  – 2006–2007  HC Ambrì-Piotta  NLA  44  16  21  37  16  –  –  –  –  –   EHC Biel  NLB  –  –  –  –  –  6  1  1  2  4 2007–2008  Färjestads BK  Elitserien  54  10  16  26  24  12  4  3  7  6 2008–2009  Färjestads BK  Elitserien  55  15  21  36  16  13  5  1  6  4  2009–2010  Brynäs IF  Elitserien  55  19  25  44  18  5  0  0  0  0 2010–2011  Brynäs IF  Elitserien  55  17  17  34  24  5  1  3  4  2 2011–2012  HIFK SM-liiga  59  23  18  41  14  4  1  0  1  0  2012–2013  HIFK  SM-liiga  46  13  14  27  14  7  1  2  3  2  2013–2014  HIFK  SM-liiga  51  7  10  17  12  –  –  –  –  – 2014–2015  HPK  SM-liiga  60  14  21  35  55  –  –  –  –  –  2015–2016  Blues  SM-liiga  24  2  4  6  4  –  –  –  –  –   HPK  SM-liiga  24  4  9  13  2  –  –  –  –  – 2016–2017  HPK  SM-liiga  51  6  11  17  4  7  4  1  5  0 2017–2018  Lukko  SM-liiga  4  1  0  1  2  –  –  –  –  –  4 kautta  yhteensä  Elitserien  219  61  79  140  82  35  10  7  17  12 16 kautta  yhteensä  SM-liiga  729  164  190  354  280  78  16  10  26  36 2 kautta  yhteensä  Nationalliga A  65  21  32  53  18  –  –  –  –  –

 Saavutuksia 
Ruotsin mestaruus Farjestad BK joukkueessa (2009)
kaksi Suomenmestaruutta (1997 ja 2005)
yksi SM-hopea (2000)
kolme SM-pronssia (1998, 2002, 2003)
yksi nuorten maailmanmestaruus (1998)

Muuta
 Somervuori kirjoitti pelaamisen ohella ylioppilaaksi keväällä 2005.

Lähteet

Aiheesta muualla

Luokka:Suomalaiset jääkiekkoilijat
Luokka:Tampa Bay Lightningin varaamat pelaajat
Luokka:Vuonna 1979 syntyneet
Luokka:Elävät henkilöt